Samuelis Bakas

Samuelis Bakas (Samuel Bak; g. 1933 m. rugpjūčio 12 d. Vilniuje) – žydų kilmės dailininkas ir rašytojas. Išgyvenęs holokaustą, 1948 m. pasitraukė į Izraelį, o nuo 1993 m. gyvena Jungtinėse Amerikos Valstijose.

Biografija 
Samuelis Bakas gimė lenkų okupuotame Vilniuje. Dar vaikystėje išryškėjo jo gabumai. Savo šeimą dailininkas yra apibūdinęs, kaip sekuliarią, tačiau besididžiuojančią žydiškomis šaknimis.

Kai prasidėjo Antrasis pasaulinis karas, S. Bakui buvo šešeri metai. Šeima gyveno Šv. Kotrynos gatvėje. Vokiečių okupacijos laikotarpiu jis kartu su šeima slapstėsi Benediktinių vienuolyne Šv. Ignoto gatvėje. Vienuoles išsiuntus į koncentracijos stovyklą, šeima buvo perkelta į Vilniaus getą. Būdamas devynerių jis surengė gete pirmąją savo piešinių parodą. 1943 m. rugsėjį, kai buvo likviduojamas Vilniaus getas, jis kartu su mama buvo perkeltas į Žydų darbo stovyklą HKP Subačiaus gatvėje. 1944 m. kovą geto vaikų likvidavimo akcijos metu S. Bakas pabėgo iš stovyklos ir iki sovietinės okupacijos, padedamas kunigo Juozapo Stakausko ir vienuolės Marijos Mikulskos, slapstėsi Vilniaus archyvo patalpose bei mokytojo Vlado Žemaičio įrengtoje slėptuvėje.

Po karo paaiškėjo, jog Samuelis ir mama liko dviese iš visos didelės šeimos. Tėvas Jonas buvo nušautas 1944 m. liepą. Lietuvą okupavę sovietai leido S. Bakui ir jo mamai, kaip iki karo turėjusiems Lenkijos pilietybę, išvykti į Lenkiją. 1945 m. jie paliko Vilnių ir pirmiausia apsistojo Lodzėje. Vėliau išvyko į amerikiečių administruojamą Vokietijos teritoriją, kur gyveno nuo 1945 iki 1948 m. perkeltųjų asmenų stovykloje Landsberge. Tuo laikotarpiu jis lankė privačias dailės pamokas Miunchene. 1947 m. S. Bakas nutapė paveikslą „Motina ir sūnus“, kuriame atsispindėjo jo išgyventas holokaustas ir pasitraukimas iš sovietinio Vilniaus. 1948 m. S. Bakas emigravo į Izraelį. Mokėsi Jeruzalės Becalelio menų ir dizaino akademijoje. Atlikęs karinę tarnybą Izraelio ginkluotose pajėgose, išvyko į Prancūziją. 1956–1959 m. studijavo Paryžiaus dailės akademijoje. 1959–1966 m. gyveno Romoje, vėliau (1974–1977) vėl grįžo į Paryžių. 1966–1974 m. ir 1977–1980 m. gyveno Izraelyje, 1984–1993 m. – Šveicarijoje. Nuo 1993 m. persikėlė į kitą Atlanto vandenyno pusę ir apsistojo JAV Masačiusetso valstijoje esančiame Vestone.

Grįžimas į Vilnių 

2001 m. jis pirmą kartą po karo vėl lankėsi savo gimtajame Vilniuje. Po pusmečio vėl atvyko dalyvauti savo personalinės parodos atidaryme, o 2002 m. dalyvavo Vilniaus gete veikusiam teatrui skirtos memorialinės lentos atidengimo ceremonijoje. Tuo pat metu jį globojusiai vienuolei Marijai Mikulskai buvo skirtas pomirtinis apdovanojimas – Žūvančiųjų gelbėjimo kryžius.

Tais pačiais 2001 m. Vilniuje atidarytos dvi menininko kūrybai skirtos parodos: Valstybiniame Vilniaus Gaono žydų muziejuje ir Nacionalinėje dailės galerijoje. Po dešimties metų, 2011 m., vėl surengta paroda „Samuelis Bakas. Gyvenimo stotys“.

Valstybiniame Vilniaus Gaono žydų muziejuje yra saugomi dailininko eskizų albumai, litografijos, pirmieji piešiniai, sukurti Vilniaus gete, ir 125 paties autoriaus padovanoti paveikslai. 37 dailininko darbai yra eksponuojami 2017 m. Vilniuje atidarytame pirmajame pasaulyje Samuelio Bako muziejuje, kuris yra Valstybinio Vilniaus Gaono žydų muziejaus padalinys.

2017 m. S. Bakui buvo suteiktas Vilniaus miesto garbės piliečio vardas. Jo kandidatūrą iškėlė Valstybinis Vilniaus Gaono žydų muziejus. Tų pačių metų lapkričio mėnesį garbės piliečio regalijos dailininkui buvo įteiktos Vilniaus miesto rotušėje. Tuo pačiu laiku Valstybinio Vilniaus Gaono žydų muziejaus Tolerancijos centre S. Bakui buvo įteiktas I laipsnio ženklas-medalis „Už nuopelnus Vilniui ir tautai“.

2018 m. Lietuvos Respublikos prezidentė Dalia Grybauskaitė Lietuvos Valstybės atkūrimo dienos proga dailininkui S. Bakui įteikė ordino „Už nuopelnus Lietuvai“ Riterio kryžių.

2020 m. vasarą Kauno paveikslų galerijoje buvo eksponuota 75 dailininko darbų paroda „Raktas į vaikystės miestą“.

Kūryba 
Samuelis Bakas yra konceptualus menininkas, turintis postmodernizmo elementų. Jo darbuose susipina žydų tautos istorijos, Biblijos motyvai. Autentiškas stilius jungia tobulų figūrų detales su metafizinėmis erdvėmis. Dailininkas specifiškai interpretuoja ikonografiją, simbolius.  Geriausias jo darbais pripažinti: „R.K. atminimui“ (1968), „Išvykstant“ (1875–1998), „Keliautojų angelas sargas“ (1985), „Skrydis iš Berlyno“ (1990), „Kūrinys“ (1999). Jo darbai nuo 1959 m. eksponuojami įvairiausiose pasaulio miestų galerijoje ir muziejuose Romoje, Londone, Paryžiuje, Monrealyje, Jeruzalėje ir kt.

Menininkas niekuomet nevaizduoja masinių mirties scenų. Vietoj to jis naudoja alegoriją, metaforą ir tam tikrus meninius pakaitalus, tokius kaip žaislai vietoj su jais žaidusių nužudytų vaikų ar knygos, vietoj jas skaičiusių asmenų. Devintojo dešimtmečio pabaigoje S. Bakas yra sakęs, kad jo paveikslai perteikia subyrėjusio pasaulio pojūtį. Daug jo darbų vaizduoja žydiškąją kultūrą ir holokaustą.

Rinktinės publikacijos 

 Samueli Bak, Paintings of the Last Decade, A. Kaufman, Paul T. Nagano. Aberbach, New York, 1974.
 Samuel Bak, Monuments to Our Dreams, Rolf Kallenbach, Limes Verlag, Weisbaden & Munich, 1977.
 Samuel Bak, The Past Continues, Samuel Bak ir Paul T. Nagano. David R. Godine, Boston, 1988
 Chess as Metaphor in the Art of Samuel Bak, Jean Louis Cornuz, Pucker Art Publications, Boston & C.A. Olsommer, Montreux, 1991.
 Ewiges Licht (Landsberg: A Memoir 1944–1948), Samuel Bak. Jewish Museum, Frankfurt, Germany, 1996.
 Landscapes of Jewish Experience, Lawrence Langer. Pucker Art Publications, Boston & University Press of New England, Hanover, 1997.
 Samuel Bak – Retrospective, Bad Frankenhausen Museum, Bad Frankenhausen, Germany, 1998.
 The Game Continues: Chess in the Art of Samuel Bak, Pucker Art Publications, Boston & Indiana University Press, Bloomington, 2000.
 In A Different Light: The Book of Genesis in the Art of Samuel Bak, Lawrence Langer. Pucker Art Publications, Boston & University of Washington Press, Seattle, 2001.
 The Art of Speaking About the Unspeakable, TV Film by Rob Cooper. Pucker Art Publications, Boston, 2001.
 Between Worlds: Paintings and Drawings by Samuel Bak from 1946–2001, Pucker Art Publications, Boston, 2002.
 Painted in Words: A Memoir, Samuel Bak. Pucker Art Publications, Boston & Indiana University Press, Bloomington, 2002.
 Samuel Bak: Painter of Questions, TV Filmas, Christa Singer. Toronto, Canada, 2003.
 New Perceptions of Old Appearances in the Art of Samuel Bak, Lawrence Langer. Pucker Art Publications, Boston & Syracuse University Press, Syracuse, 2005.
 Samuel Bak: Life Thereafter, Eva Atlan, Peter Junk. Felix Nussbaum Haus & Rasch, Verlag, Bramsche, Osnabrueck, Germany, 2006.
 Return to Vilna in the Art of Samuel Bak, Lawrence Langer, Pucker Art Publications, Boston & Syracuse University Press, Syracuse, 2007.
 Representing the Irreparable: The Shoah, the Bible, and the Art of Samuel Bak, Gary A. Phillips, Yvonne Sherwood, Eds. Pucker Art Publications, Boston, Syracuse University Press, Syracuse, 2008.
 Icon of Loss: The Haunting Child of Samuel Bak, Danna Nolan Fewell, Gary A. Phillips. Pucker Art Publications, Boston, Syracuse University Press, Syracuse, 2009.
 Retrospective Journey into the art of Samuel Bak. Ute Ben Yosef, The South African Jewish Museum, Cape Town, 2013.

Žymiausios parodos 

 Bezalel muiziejus, Jeruzalė, Izraelis – 1963
 Tel Avivo m muziejus, Tel Avivas, Izraelis – 1963
 Rose Muziejus, Brandeis universitetas, Walthamas, JAV – 1976
 Nacionalinis vokiečių muziejus, Nuremberga, Vokietija – 1977
 Heidelberg m muziejus, Heidelbergs, Vokietija – 1977
 Haifa universitetas, Haifa, Izraelis – 1978
 Kunstmuseum, Düsseldorfas, Vokietija – 1978
 Rheinisches Landesmuseum, Bona, Vokietija – 1978
 Kunstmuseum, Wiesbadenas, Vokietija – 1979
 Stadtgalerie Bambergas, Villa Dessauer, Vokietija – 1988
 Koffler menų centras, Torontas, Kanada – 1990
 Dürer muziejus, Nurembergas, Vokietija – 1991
 Temple Judea muziejus, Filadelfija, JAV – 1991
 Jüdisches muziejus, Frankfurtas prie Maino, Vokietija – 1993
 Hebrajų sąjungos koledžias, Žydų religijos institutas, Niujorkas, JAV – 1994
 Janice Charach Epstein muziejus ir galerija, West Bloomfieldas, JAV – 1994
 Nacionalinis katalikų centras holocaust edukacijai, Seton Hill koledžias, Greensburgas, JAV – 1995
 Spertus muziejus, Čikaga, JAV – 1995
 Pietų Afrikos žydų muziejus, Keiptaunas, PAR- 2013–2014.
 B’Nai B’Rith Klutznick nacionalinis žydų muziejus, Vašingtonas, JAV – 1997
 Holokausto muziejus Hiustone, Hiustonas, JAV – 1997, 2012
 Panorama muziejus, Bad Frankenhausenas, Vokietija – 1998
 Lietuvos nacionalices musieziejus, Vilnius, Lietuva – 2001
 Snite meno muziejus, Notre Dame universitetas, Notre Dame, JAV – 2001
 Floridos holokausto muziejus, Saint Petersburgas, JAV – 2001, 2007, 2009
 Canton meno muziejus, Cantonas, JAV – 2002
 Clark universitetas, Worcesteris, JAV – 2002
 Scrantono universitetas, Scrantonas, JAV – 2003
 City Hall galerija, Orlandas, JAV – 2004
 Teksaso technikos universitetas, Lubbockas, JAV – 2004
 Tweed meno muziejus, Minesotos universitetas, Duluthas, JAV – 2004
 Yad Vashem muziejus, Jeruzalė, Izraelis – 2006
 Mary and Leigh Block meno muziejus, Evanstonas, JAV – 2008
 Sherwin Miller žydų meno muziejus, Tulsa, JAV – 2008
 Keene State koledžias, Cohen holocaust centrasr, Keenas, JAV – 2008
 DePauw universitetas, Greencastlas, JAV – 2009
 Queensborough bendruomenės koledžas, Baysidas, JAV – 2009, 2010
 Holokausto memorial inis centras, Farmington Hills, JAV – 2010
 Nacionalinė dailės galerija, Vilnius, Lietuva – 2001
 Valstybinis žydų Gaono muziejus, Vilnius, Lietuva – 2001, 2011, 2017
 Kauno paveikslų galerija, Kaunas, Lietuva – 2020

Išnašos

Šaltiniai 
 https://www.menorinka.lt/autorius/51
 https://www.jmuseum.lt/lt/levelevilniaus-getas/i/1142/apie-samueli-baka/
 https://www.lzb.lt/2018/01/11/istorija-apie-istorija-arba-samuelio-bako-sugrizimas/

Lietuvos tapytojai
Izraelio tapytojai
Lietuvos miestų ir rajonų garbės piliečiai